proxectonos/corpus_dominio_legal_administrativo_tmp huggingface dataset:
ORDE do 4 de febreiro de 1997 pola que se determinan os servicios mínimos dirixidos a garanti-los servicios prestados polo persoal médico que traballa nos servicios especiais e normais de urxencias da provincia de Pontevedra desde o día 7 de febreiro de 1997 e tódolos venres, sábados e domingos, durante toda a xornada laboral por tempo indefinido.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 06/02/1997

O artigo 28.2º da Constitución española recoñece como dereito fundamental da persoa o dereito á folga.
O exercicio deste dereito na Administración e nas empresas, entidades e institucións públicas ou privadas, que presten servicios públicos ou de recoñecida e inaprazable necesidade, no ámbito e competencias da Comunidade Autónoma de Galicia, está condicionado ó mantemento dos servicios esenciais fixados no artigo 2 do Decreto 155/1988, do 9 de xuño (DOG nº 116, do 20 de xuño), entre os que se atopa a sanidade.
O exercicio público da prestación da asistencia sanitaria non se pode ver afectado gravemente polo lexítimo dereito do exercicio de folga, xa que aquel é considerado e recoñecido prioritariamente en relación a este.
O artigo 3 do citado decreto faculta os conselleiros competentes, por razón dos servicios esenciais afectados, para que mediante orde, e diante de cada situación de folga, decidan o mínimo de actividade necesaria para asegura-lo mantemento de tales servicios, así como para determina-lo persoal necesario para a súa prestación.
Convocada a folga que afecta o colectivo de médicos que traballan nos servicios especiais e normais de urxencias da provincia de Pontevedra, desde o día 7 de febreiro de 1997 e tódolos venres, sábados e domingos, durante toda a xornada laboral, por tempo indefinido, oído o comité de folga, esta consellería,
DISPOÑE:
Artigo 1º
A folga convocada desde o día 7 de febreiro de 1997 e tódolos venres, sábados e domingos, durante toda a xornada laboral por tempo indefinido, que afecta o colectivo de médicos que traballan nos servicios especiais e normais de urxencias da provincia de Pontevedra, enténdese condicionada ó mantemento dos servicios mínimos que se establecen nesta orde.
Os servicios mínimos que se fixan resultan totalmente imprescindibles para mante-la adecuada cobertura dos servicios da institución sanitaria, para
evitar de que se produzan graves prexuízos ós usuarios.
Tales mínimos responden á necesidade de compatibiliza-lo respecto ineludible ó exercicio do dereito á folga, coa atención ós usuarios que, baixo ningún concepto, poden quedar desasistidos polas características do servicio dispensado.
E por iso, mantéñense os servicios mínimos do 100% do persoal de presencia física necesarios para garanti-la asistencia imprescindible ós usuarios, consonte co criterio expresado polos representantes da Administración de conformidade co comité de folga no trámite da audiencia.
Disposición derradeira
A presente orde entrará en vigor o mesmo día da súa publicación no Diario Oficial de Galicia.
Santiago de Compostela, 4 de febreiro de 1997.
José Mª Hernández Cochón
Conselleiro de Sanidade e Servicios Sociais
721
CORRECCIÓN de erros.-Decreto 14/1997, do 23 de xaneiro, polo que se integran no corpo facultativo superior da Xunta de Galicia, escala de saúde pública e administración sanitaria, clase de inspectores médicos, os funcionarios asumidos polo Decreto 80/1996, do 29 de febreiro, pertencentes a corpos e escalas de carácter sanitario.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 06/02/1997

Advertido erro no devandito decreto, publicado no DOG número 23, do pasado 4 de febreiro, cómpre face-la oportuna corrección:
-Na páxina 1.120, na sinatura, onde di: «José María Hernández Cochón. Conselleiro de Sanidade e Servicios Sociais», debe dicir: «Dositeo Rodríguez Rodríguez. Conselleiro da Presidencia e Administración Pública».
812
RESOLUCIÓN do 21 de febreiro de 1997 pola que se fai público o acordo da Comisión Delegada da Xunta de Galicia para Asuntos Económicos do 20 de febreiro de 1997 polo que se prorrogan para 1997 as normas de desenvolvemento do Plan Intersectorial de Competividade (PIC) 1995.
CONSELLERÍA DE ECONOMÍA E FACENDA — III. OUTRAS DISPOSICIÓNS — 28/02/1997

A Comisión Delegada da Xunta de Galicia para Asuntos Económicos na súa reunión do vinte de febreiro de mil novecentos noventa e sete adoptou, por proposta do conselleiro de Economía e Facenda o acordo que figura como anexo da presente resolución, de prorrogar para 1997 as normas de desenvolvemento do Plan Intersectorial de Competitividade para 1995, publicadas no DOG nº 148, do 3 de agosto de 1995.
Coa finalidade de facilita-lo coñecemento e aplicación do citado acordo ordénase a súa publicación no Diario Oficial de Galicia.
Santiago de Compostela, 21 de febreiro de 1997.
José Antonio Orza Fernández
Conselleiro de Economía e Facenda
ANEXO
Acordo da Comisión Delegada da Xunta de Galicia para asuntos económicos do 20 de febreiro de 1997.
Prorrógase para 1997 a vixencia do Acordo da Comisión Delegada da Xunta de Galicia para Asuntos Económicos do 23 de xuño de 1995 sobre normas de desenvolvemento do Plan Intersectorial de Competividade (PIC) 1995.
1400
ORDE do 30 de xaneiro de 1997 pola que se lle concede autorización definitiva ó centro privado Luis Vives, de Barbadás (Ourense).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 26/02/1997

Examinado o expediente incoado pola titularidade do centro privado Luis Vives, de Ourense, en solicitude de autorización definitiva, por cambio de domicilio e traslado de instalacións, do dito centro.
Resultando que o devandito centro privado obtivo, por Orde do 30 de xaneiro de 1974, a clasificación condicionada para 8 unidades de educación xeral básica e 1 unidade de educación preescolar nas rúas Padre Feijóo, 17 e avenida de Portugal, 210 de Ourense.
Resultando que, por Resolución do 19 de febreiro de 1996, ó citado centro privado foille aprobado o proxecto para a realización de obras conducentes á obtención da autorización definitiva para 6 unidades de educación infantil, 12 unidades de educación primaria e 12 unidades de educación secun
daria obrigatoria na rúa Aira de Fonsillón, 4 de Barbadás (Ourense).
Resultando que, segundo o informe da unidade técnica, as obras se remataron de acordo co proxecto aprobado.
Vistos a Lei orgánica 1/1990, do 3 de outubro, de ordenación xeral do sistema educativo (BOE do 4), o Real decreto 1004/1991, do 14 de xuño (BOE do 26), o Decreto 133/1995, do 10 de maio (DOG do 22), a Orde do 20 de setembro de 1995 (DOG do 15 de decembro), pola que se desenvolve o antedito decreto.
Considerando que o centro que se expresa, á vista dos informes emitidos pola Unidade Técnica e Inspección de Educación da Delegación Provincial de Educación e Ordenación Universitaria de Ourense e de acordo coas disposicións vixentes na materia, acredita cumpri-los requisitos establecidos para o efecto.
Esta consellería, por proposta da Dirección Xeral de Centros e Inspección Educativa,
DISPÓN:
Condede-la autorización definitiva do centro privado concertado Luis Vives de Barbadás (Ourense) coa composición que figura no anexo da presente orde, quedando nulas e sen ningún efecto as disposicións que autorizan o funcionamento do centro nas rúas Padre Feijóo, 17 e avenida de Portugal, 210 de Ourense.
Santiago de Compostela, 30 de xaneiro de 1997.
Celso Currás Fernández
Conselleiro de Educación e Ordenación
Universitaria
ANEXO
Provincia de Ourense.
Concello: Barbadás.
Localidade: Barbadás.
Enderezo: Aira de Fonsillón, 4.
Denominación: Luis Vives.
Titular: Luis Vives-Ourense, Sociedad Cooperativa Limitada.
Composición resultante:
a) Centro de educación infantil: 6 unidades.
b) Centro de educación primaria: 12 unidades.
c) Centro de educación secundaria obrigatoria: 12 unidades.
1288
RESOLUCIÓN do 1 de decembro de 1997, da Delegación Provincial de Pontevedra, pola que se dispón a publicación, no Diario Oficial de Galicia, da corrección de erros do convenio colectivo do sector da pesca de arrastre no Gran Sol.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 24/12/1997

Por instancia da Asociación Provincial de Armadores de Buques de Pesca de Gran Sol, e advertidos erros na publicación do convenio colectivo de Pontevedra para a pesca de arrastre no Gran Sol, publicado no DOG nº 220, do 13-11-1997, na páxina 10918, artigo 4, onde di: «no suposto de que a autoridade competente non aprobase ningunha das cláusulas...», debe dicir: «no suposto de que a autoridade competente non aprobase algunha das cláusulas...». No artigo 21.2º parágrafo, páxina 10921, onde di: «máis que en casos de perigo certo para a navegación, as persoas, o buque de pesca e os aparellos...», debe dicir: «máis que en casos de perigo certo para a navegación, as persoas, o buque, a pesca e os aparellos...». No artigo 28, páxina 10921, onde di: «sendo as especies que se van entregar as de
rapante e peixota...», debe dicir: «sendo as especies que se van entregar as de rapante e pescada». No artigo 34, páxina 10922, onde di: «coa liquidación de cada dúas mareas que comprenda o safe...», debe dicir: «coa liquidación de cada dúas mareas que comprende o safe...».
Polo que ó amparo do dispsoto no artigo 105 da Lei 30/1992, do 26 de novembro, de réxime xurídico das administracións públicas e do procedemento administrativo común, esta delegación provincial,
ACORDA:
Rectifica-los erros materiais padecidos na publiacación do devandito convenio colectivo, na forma indicada, e publica-la presente resolución no DOG, con comunicación ás aprtes.
Vigo, 1 de decembro de 1997.
Antonio Coello Bufill
Delegado provincial de Pontevedra
8789
ORDE do 26 de decembro de 1997 pola que se amplía o prazo de presentación das solicitudes de axuda ós gandeiros con animais de razas bovinas autóctonas en perigo de extinción.
CONSELLERÍA DE AGRICULTURA, GANDERÍA E POLÍTICA AGROALIMENTARIA — III. OUTRAS DISPOSICIÓNS — 31/12/1997

A Orde do 21 de abril de 1997 prevé axudas ós propietarios de animais das razas de gando vacún autóctono galego en perigo de extinción que, en colaboración coa Consellería de Agricultura, Gandería e Montes e de acordo co Plan Integral de Mellora Xenética, teñan como fin consegui-lo fomento, recuperación e fixación das ditas razas.
Na dita orde establécese o prazo de presentación das solicitudes de axudas que, en moitos supostos non se puido cumprir, posto que os gandeiros necesitaban a visita e certificación dos veterinarios dependentes da Consellería de Agricultura, Gandería e Montes e responsables do programa de conservación e recuperación das razas autóctonas en perigo de extinción.
É preciso, polo tanto, amplia-lo citado prazo e permitirlles a tódolos gandeiros colaboradores que o desexen, o acceso ás axudas previstas na citada Orde do 21 de abril de 1997.
En consecuencia, de acordo co disposto no artigo 30.1.3 do Estatuto de autonomía de Galicia, en uso das facultades que me confire a Lei 1/1983, do 22 de febreiro, reguladora da Xunta e do seu presidente,
DISPOÑO:
Artigo único.-O prazo de presentación de solicitudes das axudas previstas na Orde do 21 de abril de 1997, de protección das razas bovinas autóctonas en perigo de extinción, de acordo co Plan Integral de Mellora Xenética do Gando Vacún de Galicia (DOG nº 84, do 5 de maio), rematará ós dez días seguintes á data de entrada en vigor da presente orde.
Disposición derradeira
A presente orde entrará en vigor o día seguinte ó da súa publicación no Diario Oficial de Galicia.
Santiago de Compostela, 26 de decembro de 1997.
Castor Gago Alvarez
Conselleiro de Agricultura, Gandería e Política Agroalimentaria
9541
CORRECCIÓN de erros.-Orde do 12 de decembro de 1997 pola que se desenvolve o Decreto 347/1997, do 10 de decembro, polo que se establece a estructura orgánica da Xunta de Galicia en materia de xestión de créditos orzamentarios.
CONSELLERÍA DE ECONOMÍA E FACENDA — I. DISPOSICIÓNS XERAIS — 23/12/1997

Advertido erro na devandita orde, publicada no DOG do pasado 17 de decembro, cómpre face-la oportuna corrección:
-No artigo 1º, apartado un, onde di:
09
04
422A
Medio Ambiente
09
04
614A
Medio Ambiente
Debe dicir:
09
04
422C
Medio Ambiente
09
04
614C
Medio Ambiente
Así mesmo, no devandito cadro do artigo 1º apartado un, debe engadirse:
09
04
731A
Medio Ambiente
10249
ORDE do 16 de decembro de 1997 pola que se nomea a Jorge J. Rodríguez Vázquez-Molezún e a Javier Corrales Piquero presidente e secretario, respectivamente, da Xunta Arbitral de Consumo de Galicia.
CONSELLERÍA DE INDUSTRIA E COMERCIO — II. AUTORIDADES E PERSOAL — 23/12/1997

De conformidade co acordo subscrito o día 5 de xullo de 1994, entre a Consellería de Industria e Comercio e o Instituto Nacional de Consumo, para a constitución da Xunta Arbitral de Consumo de Galicia, así como co disposto no artigo 3.4º do Real decreto 636/1993, do 3 de maio, polo que se regula o sistema arbitral de consumo,
Nomeo o presidente do Instituto Galego de Consumo, Jorge J. Rodríguez Vázquez-Molezún, e o xefe do Servicio de Protección ó Consumidor, Javier Corrales Piquero, presidnte e secretario, respectivamente, da Xunta Arbitral de Consumo de Galicia.
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 16 de decembro de 1997.
Antonio Couceiro Méndez
Conselleiro de Industria e Comercio
7852
ORDE do 15 de decembro de 1997 pola que se fai público o cesamento do presidente do Instituto Galego de Consumo.
CONSELLERÍA DE INDUSTRIA E COMERCIO — II. AUTORIDADES E PERSOAL — 23/12/1997

No uso das atribucións conferidas polo artigo 3.1º do Decreeto 329/1995, do 21 de decembro, polo que se desenvolve a Lei 8/1994, do 30 de decembro, de creación do Instituto Galego de Consumo,
DISPOÑO:
Cesar como presidente do Instituto Galego de Consumo a Francisco Gallegos Martínez.
Santiago de Compostela, 15 de decembro de 1997.
Antonio Couceiro Méndez
Conselleiro de Industria e Comercio
10248
ORDE do 16 de decembro de 1997 pola que se fai público o nomeamento do presidente do Instituto Galego de Consumo.
CONSELLERÍA DE INDUSTRIA E COMERCIO — II. AUTORIDADES E PERSOAL — 23/12/1997

No uso das atribucións conferidas polo artigo 3.1º do Decreto 329/1995, do 21 de decembro, polo que
se desenvolve a Lei 8/1994, do 30 de decembro, de creación do Instituto Galego de Consumo,
DISPOÑO:
Nomear presidente do Instituto Galego de Consumo a Jorge J. Rodríguez Vázquez-Molezún.
Santiago de Compostela, 16 de decembro de 1997.
Antonio Couceiro Méndez
Conselleiro de Industria e Comercio
10250
DECRETO 466/1997, do 19 de decembro, polo que se nomea delegado provincial da Consellería de Medio Ambiente en Lugo a Luis González Vázquez.
CONSELLERÍA DE MEDIO AMBIENTE — II. AUTORIDADES E PERSOAL — 22/12/1997

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, modificada pola Lei 11/1988, do 20 de outubro, por proposta do conselleiro de Medio Ambiente e logo de deliberación do Consello da Xunta de Galicia na
súa reunión do día dezanove de decembro de mil novecentos noventa e sete,
Nomeo a Luis González Vázquez delegado provincial da Consellería de Medio Ambiente en Lugo.
Santiago de Compostela, dezanove de decembro de mil novecentos noventa e sete.
Manuel Fraga Iribarne
Presidente
José Carlos del Álamo Jiménez
Conselleiro de Medio Ambiente
10330
DECRETO 467/1997, do 19 de decembro, polo que se nomea delegado provincial da Consellería de Medio Ambiente en Ourense a Agustín Prado Verdeal.
CONSELLERÍA DE MEDIO AMBIENTE — II. AUTORIDADES E PERSOAL — 22/12/1997

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, modificada pola Lei 11/1988, do 20 de outubro, por proposta do conselleiro de Medio Ambiente e logo de deliberación do Consello da Xunta de Galicia na súa reunión do día dezanove de decembro de mil novecentos noventa e sete,
Nomeo a Agustín Prado Verdeal delegado provincial da Consellería de Medio Ambiente en Ourense.
Santiago de Compostela, dezanove de decembro de mil novecentos noventa e sete.
Manuel Fraga Iribarne
Presidente
José Carlos del Álamo Jiménez
Conselleiro de Medio Ambiente
10370
DECRETO 468/1997, do 19 de decembro, polo que se nomea delegado provincial da Consellería de Medio Ambiente en Pontevedra a José Luis Díez Yáñez.
CONSELLERÍA DE MEDIO AMBIENTE — II. AUTORIDADES E PERSOAL — 22/12/1997

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, modificada pola Lei 11/1988, do 20 de outubro, por proposta do conselleiro de Medio Ambiente e logo de deliberación do Consello da Xunta de Galicia na súa reunión do día dezanove de decembro de mil novecentos noventa e sete,
Nomeo a José Luis Díez Yáñez delegado provincial da Consellería de Medio Ambiente en Pontevedra.
Santiago de Compostela, dezanove de decembro de mil novecentos noventa e sete.
Manuel Fraga Iribarne
Presidente
José Carlos del Álamo Jiménez
Conselleiro de Medio Ambiente
9855
DECRETO 462/1997, do 19 de decembro, polo que se dispón que cese José Luis Muñoz Lechón como delegado provincial da Consellería de Educación e Ordenación Universitaria en Ourense.
CONSELLERÍA DE EDUCACIÓN E ORDENACIÓN UNIVERSITARIA — II. AUTORIDADES E PERSOAL — 22/12/1997

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, modificada pola Lei 11/1988, do 20 de outubro, por proposta do conselleiro de Educación e Ordenación Universitaria e logo de deliberación do Consello da Xunta de Galicia na súa reunión do día dezanove de decembro de mil novecentos noventa e sete,
DISPOÑO:
Que cese, por petición propia, José Luis Muñoz Lechón como delegado provincial da Consellería de Educación e Ordenación Universitaria en Ourense, agradecéndolle os servicios prestados.
Santiago de Compostela, dezanove de decembro de mil novecentos noventa e sete.
Manuel Fraga Iribarne
Presidente
Celso Currás Fernández
Conselleiro de Educación e Ordenación Universitaria
10326
DECRETO 461/1997, do 19 de decembro, polo que se dispón que cese Ángel Fernández López como delegado provincial da Consellería de Educación e Ordenación Universitaria en Lugo.
CONSELLERÍA DE EDUCACIÓN E ORDENACIÓN UNIVERSITARIA — II. AUTORIDADES E PERSOAL — 22/12/1997

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, modificada pola Lei 11/1988, do 20 de outubro, por proposta do conselleiro de Educación e Ordenación Uni
versitaria e logo de deliberación do Consello da Xunta de Galicia na súa reunión do día dezanove de decembro de mil novecentos noventa e sete,
DISPOÑO:
Que cese, por petición propia, Ángel Fernández López como delegado provincial da Consellería de Educación e Ordenación Universitaria en Lugo, agradecéndolle os servicios prestados.
Santiago de Compostela, dezanove de decembro de mil novecentos noventa e sete.
Manuel Fraga Iribarne
Presidente
Celso Currás Fernández
Conselleiro de Educación e Ordenación Universitaria
10325
DECRETO 463/1997, do 19 de decembro, polo que se nomea delegado provincial da Consellería de Educación e Ordenación Universitaria en Lugo a Jesús Pablo González Moreiras.
CONSELLERÍA DE EDUCACIÓN E ORDENACIÓN UNIVERSITARIA — II. AUTORIDADES E PERSOAL — 22/12/1997

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, modificada pola Lei 11/1988, do 20 de outubro, por proposta do conselleiro de Educación e Ordenación Universitaria e logo de deliberación do Consello da Xunta de Galicia na súa reunión do día dezanove de decembro de mil novecentos noventa e sete,
Nomeo a Jesús Pablo González Moreiras delegado provincial da Consellería de Educación e Ordenación Universitaria en Lugo.
Santiago de Compostela, dezanove de decembro de mil novecentos noventa e sete.
Manuel Fraga Iribarne
Presidente
Celso Currás Fernández
Conselleiro de Educación e Ordenación Universitaria
10327
DECRETO 464/1997, do 19 de decembro, polo que se nomea delegado provincial da Consellería de Educación e Ordenación Universitaria en Ourense a José Luis Vázquez Fernández.
CONSELLERÍA DE EDUCACIÓN E ORDENACIÓN UNIVERSITARIA — II. AUTORIDADES E PERSOAL — 22/12/1997

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, modificada pola Lei 11/1988, do 20 de outubro, por proposta do conselleiro de Educación e Ordenación Universitaria e logo de deliberación do Consello da Xunta de Galicia na súa reunión do día dezanove de decembro de mil novecentos noventa e sete,
Nomeo a José Luis Vázquez Fernández delegado provincial da Consellería de Educación e Ordenación Universitaria en Ourense.
Santiago de Compostela, dezanove de decembro de mil novecentos noventa e sete.
Manuel Fraga Iribarne
Presidente
Celso Currás Fernández
Conselleiro de Educación e Ordenación Universitaria
10328
ORDE do 5 de decembro de 1997 pola que se declara de interese galego a Fundación para a Protección de Discapacitados Psíquicos da Comarca de Verín e se ordena a súa inscrición no Rexistro de Fundacións de Interese Galego.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 22/12/1997

Con data do 4 de decembro de 1997 foi publicada no Diario Oficial de Galicia a orde da Consellería da Presidencia e Administración Pública, do 26 de novembro de 1997, pola que se clasifica como de interese social a Fundación para a Protección de Discapacitados Psíquicos da Comarca de Verín, adscribíndoa á Consellería de Sanidade e Servicios Sociais, que exercerá plenamente o protectorado sobre ela.
Esta fundación, de acordo co establecido no artigo 6 dos seus estatutos, ten como obxecto proporcionar asistencia social para discapacitados psíquicos en idade laboral cunha minusvalidez temporal ou permanente que lles impida a súa integración nunha empresa ou nun centro especial de emprego, prestando funcións tutelares, asistenciais, ocupacionais e en xeral calquera tipo de actividades formativas ou educacionais tendentes a mellora-la calidade de vida dos seus beneficiarios.
Por todo isto, en virtude das competencias que me confire o artigo 34 da Lei 1/1983, do 22 de febreiro, reguladora da Xunta de Galicia e do seu presidente, e segundo o establecido no artigo 8 da Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro, e o artigo 32.3º a) do Decreto 248/1992, do 18 de xuño, polo que se aproba o Regulamento de organización e funcionamento do protectorado das fundacións de interese galego,
DISPOÑO:
Primeiro.-Declarar de interese galego a Fundación para a Protección de Discapacitados Psíquicos da
Comarca de Verín, ó cumpri-los seus estatutos as prescricións que, para tal efecto, sinala a lexislación vixente en materia de fundacións de interese galego.
Segundo.-Ordena-la inscrición da Fundación para a Protección de Discapacitados Psíquicos da Comarca de Verín no Rexistro de Fundacións de Interese Galego, sección da Consellería de Sanidade e Servicios Sociais, para os efectos constitutivos que sinala o artigo 8 da Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro.
Terceiro.-A dita fundación queda sometida ó disposto no resto da normativa de xeral aplicación, en especial, á obriga de darlles publicidade suficiente ás súas actividades e á ausencia de ánimo de lucro na prestación dos seus servicios, quedando obrigada a lle render contas anualmente ó protectorado e a xustificar, a través dunha memoria anual, o cumprimento das cargas fundacionais, así como a presentarlle o proxecto de orzamento ó protectorado con anterioridade ó inicio do exercicio económico para o que se formula, e debendo solicita-las preceptivas autorizacións do protectorado cando sexan necesarias.
Santiago de Compostela, 5 de decembro de 1997.
José María Hernández Cochón
Conselleiro de Sanidade e Servicios Sociais
10225
DECRETO 465/1997, do 19 de decembro, polo que se nomea director xeral de Calidade e Avaliación Ambiental a Francisco Pan-Montojo González.
CONSELLERÍA DE MEDIO AMBIENTE — II. AUTORIDADES E PERSOAL — 22/12/1997

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, modificada pola Lei 11/1988, do 20 de outubro, por proposta do conselleiro de Medio Ambiente e logo de deliberación do Consello da Xunta de Galicia na súa reunión do día dezanove de decembro de mil novecentos noventa e sete,
Nomeo a Francisco Pan-Montojo González director xeral de Calidade e Avaliación Ambiental.
Santiago de Compostela, dezanove de decembro de mil novecentos noventa e sete.
Manuel Fraga Iribarne
Presidente
José Carlos del Álamo Jiménez
Conselleiro de Medio Ambiente
10329
DECRETO 470/1997, do 21 de novembro, polo que se aproba a bandeira do concello de Lobeira (Ourense).
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 22/12/1997

O Concello de Lobeira (Ourense) considerou conveniente adoptar unha bandeira propia na que, coa simboloxía adecuada e conforme as tradicionais pautas de presentación dos emblemas heráldicos, se represente e perpetúe a súa propia peculiaridade. Para iso, e de acordo coas facultades que lle confiren as disposicións legais vixentes, elevou o informe histórico-heráldico, co seu correspondente brasón e representación gráfica, para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos e bandeiras dos concellos e doutras entidades locais, correspóndelle á Comunidade Autónoma galega, segundo o disposto polo artigo 27.2º do Estatuto de autonomía de Galicia.
O expediente tramitouse conforme as normas do procedemento establecidas na Lei 7/1985, do 2 de abril, reguladora das bases de réxime local, no Regulamento de organización, funcionamento e réxime xurídico das corporacións locais, aprobado polo Real decreto 2568/1986, do 28 de novembro, e mais no Decreto 258/1992, do 10 de setembro, da Xunta de Galicia, polo que se regula o procedemento e normas heráldicas para adopción, modificación ou rehabilitación dos escudos e bandeiras das corporacións locais e doutras entidades locais.
Na súa virtude, visto o informe emitido pola Comisión de Heráldica da Xunta de Galicia, por proposta do conselleiro de Xustiza, Interior e Relacións Laborais e logo de deliberación do Consello da Xunta
de Galicia na súa reunión do día vinteún de novembro de mil novecentos noventa e sete.
DISPOÑO:
Artigo único.-Aproba-la bandeira do Concello de Lobeira (Ourense), que quedará organizada do seguinte xeito: sobre pano verde, o lobo de amarelo e, terciado á hasta, un partido encaixado de amarelo.
Santiago de Compostela, vinteún de novembro de mil novecentos noventa e sete.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
10222
ORDE do 3 de decembro de 1997 pola que se declara de interese galego a Fundación Novel Empresa.
CONSELLERÍA DE INDUSTRIA E COMERCIO — III. OUTRAS DISPOSICIÓNS — 22/12/1997

Con data do 17 de novembro de 1997, publicouse no Diario Oficial de Galicia a orde da Consellería de Presidencia e Administración Pública, do 28 de outubro de 1997, pola que se clasifica como de interese industrial a Fundación Novel Empresa, adscribíndoa á Consellería de Industria e Comercio, que terá que exerce-lo protectorado plenamente sobre ela.
Esta fundación, de acordo co establecido no artigo 6 dos seus estatutos, ten por obxecto e finalidade o fomento das vocacións empresariais, no ámbito territorial e persoal determinado nos seus estatutos.
Por todo isto, e en virtude das competencias que me confire o artigo 34.12º da Lei 1/1983, do 22 de febreiro, reguladora da Xunta e do seu presidente, e segundo o establecido nos artigos 84 da Lei 7/1983, do 22 de xuño, de réxime das fundacións de interese galego, e 32.3º do Decreto 248/1992, do 18 de xuño, polo que se aproba o réxime de organización e funcionamento do protectorado das fundacións de interese galego,
DISPOÑO:
Artigo único.
1º. Declarar de interese galego a Fundación Novel Empresa ó cumpri-los seus estatutos as prescricións que, para tal efecto, sinala a vixente lexislación en materia de fundacións de interese galego.
2º. Ordena-la inscrición da Fundación Novel Empresa na sección do Rexistro de Fundacións da Consellería de Industria e Comercio para os efectos constitutivos que sinala a Lei 7/1983, do 22 de xuño, do réxime das fundacións de interese galego, modificado pola Lei 11/1991, do 8 de novembro.
Disposición derradeira
A presente orde entrará en vigor o mesmo día da súa publicación no Diario Oficial de Galicia.
Santiago de Compostela, 3 de decembro de 1997.
Antonio Couceiro Méndez
Conselleiro de Industria e Comercio
10280
DECRETO 469/1997, do 21 de novembro, polo que se declara a urxente ocupación, para efectos de expropiación forzosa, polo Concello de Cerceda (A Coruña), dos bens e dereitos necesarios para a realización das obras do proxecto de ampliación de beirarrúas na Silva.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 22/12/1997

O Concello de Cerceda (A Coruña), en sesión celebrada o dia 29 de setembro de 1994, aprobou o proxecto de ampliación de beirarrúas na Silva e na sesión celebrada o día 14 de decembro de 1995 acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa, ó abeiro do disposto no artigo 52 da Lei de expropiación forzosa. O concello remitiu a documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións Laborais o día 6 de novembro de 1997, baixo o número 15864.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Calidade Medioambiental e Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día 15 de outubro de 1997, baixo o número 14791.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque se trata de dota-los veciños do concello dos servicios mínimos necesarios.
A competencia para a declaración da urxente ocupación correspóndelle ó Consello da Xunta de Galicia, segundo o disposto nos artigos 27.2 e 28.2 do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día vinteún de novembro de mil novecentos noventa e sete,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, polo Concello de Cerceda (A Coruña) para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de ampliación de beirarrúas na Silva.
Santiago de Compostela, vinteún de novembro de mil novecentos noventa e sete.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
10163
CORRECCIÓN de erros.-Orde do 15 de decembro de 1997 sobre delegación de competencias no secretario xeral da Consellería de Agricultura, Gandería e Política Agroalimentaria.
CONSELLERÍA DE AGRICULTURA, GANDERÍA E POLÍTICA AGROALIMENTARIA — III. OUTRAS DISPOSICIÓNS — 22/12/1997

Advertido erro na devandita orde, publicada no DOG nº 243, do 17 de decembro de 1997, procede face-las oportunas correccións.
Na páxina 12.141, no artigo 1º apartado d), onde di: «Decreto 149/1984, do 13 de setembro», debe dicir: «Decreto 299/1990, do 24 de maio».
10224
ORDE do 5 de decembro de 1997 pola que se declara de interese galego a Fundación para a Protección de Discapacitados Psíquicos da Comarca de Negreira e se ordena a súa inscrición no Rexistro de Fundacións de Interese Galego.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 22/12/1997

Con data do 4 de decembro de 1997 foi publicada no Diario Oficial de Galicia a orde da Consellería da Presidencia e Administración Pública, do 26 de novembro de 1997, pola que se clasifica como de interese social a Fundación para a Protección de Discapacitados Psíquicos da Comarca de Negreira, adscribíndoa á Consellería de Sanidade e Servicios Sociais, que exercerá plenamente o protectorado sobre ela.
Esta fundación, de acordo co establecido no artigo 6 dos seus estatutos, ten como obxecto proporcionar asistencia social para discapacitados psíquicos en idade laboral cunha minusvalidez temporal ou permanente que lles impida a súa integración nunha empresa ou nun centro especial de emprego, prestando funcións tutelares, asistenciais, ocupacionais e en xeral calquera tipo de actividades formativas ou educacionais tendentes a mellora-la calidade de vida dos seus beneficiarios.
Por todo isto, en virtude das competencias que me confire o artigo 34 da Lei 1/1983, do 22 de febreiro, reguladora da Xunta de Galicia e do seu presidente, e segundo o establecido no artigo 8 da Lei 7/1983, do 22 de xuño, de réxime das fundacións
de interese galego, modificada pola Lei 11/1991, do 8 de novembro, e o artigo 32.3º a) do Decreto 248/1992, do 18 de xuño, polo que se aproba o Regulamento de organización e funcionamento do protectorado das fundacións de interese galego,
DISPOÑO:
Primeiro.-Declarar de interese galego a Fundación para a Protección de Discapacitados Psíquicos da Comarca de Negreira, ó cumpri-los seus estatutos as prescricións que, para tal efecto, sinala a lexislación vixente en materia de fundacións de interese galego.
Segundo.-Ordena-la inscrición da Fundación para a Protección de Discapacitados Psíquicos da Comarca de Negreira no Rexistro de Fundacións de Interese Galego, sección da Consellería de Sanidade e Servicios Sociais, para os efectos constitutivos que sinala o artigo 8 da Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro.
Terceiro.-A dita fundación queda sometida ó disposto no resto da normativa de xeral aplicación, en especial, á obriga de darlles publicidade suficiente ás súas actividades e á ausencia de ánimo de lucro na prestación dos seus servicios, quedando obrigada a lle render contas anualmente ó protectorado e a xustificar, a través dunha memoria anual, o cumprimento das cargas fundacionais, así como a presentarlle o proxecto de orzamento ó protectorado con anterioridade ó inicio do exercicio económico para o que se formula, e debendo solicita-las preceptivas autorizacións do protectorado cando sexan necesarias.
Santiago de Compostela, 5 de decembro de 1997.
José María Hernández Cochón
Conselleiro de Sanidade e Servicios Sociais
10383
CORRECCIÓN de erros.-Orde do 28 de novembro de 1997, das consellerías da Presidencia e Administración Pública e de Economía e Facenda, pola que se modifica as relación de postos de traballo da Consellería de Sanidade e Servicios Sociais e do Servicio Galego de Saúde.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 18/12/1997

Advertidos erros na devandita orde, publicada no DOG nº 234, do 3 de decembro de 1997, cómpre face-las seguintes correccións:
-Na páxina 11.596 no «CENTRO DE ATENCIÓN A MINUSVÁLIDOS PSÍQUICOS (REDONDELA)», en todos los postos do centro, na columna «Código do posto», onde di: «36320», debe dicir: «36440».
-Na páxina 11.614 no «Fogar 3ª idade (A Coruña)» no posto con código «SA.C99.40302.15001.001 DIRECTOR ADMINISTRADOR» na columna «Grupo», onde di: «(a)», debe dicir: «II» e na columna «Categoría» debe figurar: «(a)».
-Na páxina 11.616 na «RESIDENCIA-FOGAR 3ª IDADE (A CORUÑA)» no posto con código «SA.C99.40303.15001.007.ATS/DUE» na columna «Vac» debe figurar: «Non», na columna «Forma prov.»: «C», na columna «Grupo»: «II» e na columna «Categoría»: «2».
-Na páxina 11.628 no «CTRO. OCUPACIONAL (CALDAS DE REIS)» no posto con código «SA.C99.40201.36050.001. DIRECTOR-ADMINISTRADOR» na columna «Grupo», onde di: «I», debe dicir: «I, II».
-Nas páxinas 11.628, 11.629, 11.630 e 11.631 no «CENTRO DE ATENCIÓN A MINUSVÁLIDOS PSÍQUICOS (REDONDELA)», en tódolos postos do centro, na columna «Código do posto», onde di: «36320», debe dicir: «36440».
-Na páxina 11.637, ó remate dela debe engadirse:
(a): Poderán acceder ás categorías 1, 4, 5, 6, 17, 26 e 30 do grupo II do III convenio colectivo único da Xunta de Galicia.
(b): Poderán acceder ás categorías 1, 2, 6, 15 e 31 do grupo I e á categoría 1 do grupo II, do III convenio colectivo único da Xunta de Galicia.
8483
CORRECCIÓN de erros.-Orde do 20 de xuño de 1997 pola que se clasifica como benéfico asistencial a Fundación Pro Mundo.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 18/12/1997

Advertido erro no texto da devandita orde, remitido para a súa publicación no DOG nº 137, do pasado 17 de xullo, cómpre face-la oportuna corrección:
Na páxina 7.039, columna esquerda, liña 44 (apartado 5), onde di: «... de interese docente...», debe dicir: «... de benéfico asistencial...».
10141
CORRECCIÓN de erros.-Orde do 28 de novembro de 1997, das consellerías da Presidencia e Administración Pública e de Economía e Facenda, pola que se modifican as relacións de postos de traballo de varias consellerías.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 18/12/1997

Advertidos erros na devandita orde, publicada no DOG nº 234, do 3 de decembro de 1997, cómpre face-las seguintes correccións:
-Na páxina 11.651:
O posto con código «SA.C02.00.005.15770.007» debe suprimirse.
O posto con código «SA.C06.00.002.15770.011» na columna «Denominación», onde di: «XEFE DE SECCIÓN RELACIÓNS LABORAIS», debe dicir: «XEFE DE SECCIÓN RELACIÓNS LABORAIS I».
101412
RESOLUCIÓN do 10 de decembro de 1997, da Dirección Xeral de Recursos Humanos, pola que se emprazan as partes interesadas no recurso contencioso-administrativo 1/2202/1997, interposto por Bernardino Pardo Teijeiro.
SERVICIO GALEGO DE SAÚDE — III. OUTRAS DISPOSICIÓNS — 30/12/1997

Na sala do Contencioso-Administrativo do Tribunal Superior de Xustiza de Galicia tramítase o recurso nº 1/2202/1997 interposto por Bernardino Pardo Teijeiro, contra a Resolución do 24 de xullo de 1997 (DOG nº 146, do 31 de xullo), pola que se convoca o concurso de traslados para a provisión de prazas pertencentes a determinadas categorías de persoal de atención primaria do Servicio Galego de Saúde. O que se notifica para xeral coñecemento de tódalas persoas interesadas no procedemento e son emprazadas para que poidan comparecer en autos na sección primeira da antedita sala no prazo de nove días.
Santiago de Compostela, 10 de decembro de 1997
Valeriano Martínez García
Director xeral de Recursos Humanos do Servicio Galego de Saúde
10503
DECRETO 478/1997, do 12 de decembro, polo que se declara a urxente ocupación, para efectos de expropiación forzosa, pola Deputación Provincial de Ourense, dos bens e dereitos necesarios para a realización das obras do proxecto de arranxo da estrada Lentellais-O Bolo (CV 208).
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 30/12/1997

A Deputación Provincial de Ourense, en sesión celebrada o día 21 de marzo de 1997, aprobou o proxecto de arranxo da estrada Lentellais-O Bolo (CV 208) e na mesma sesión acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa. A deputación remitiu a documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións Laborais o día 27 de novembro de 1997 baixo o número 16887.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Calidade Medioambiental e Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día 27 de novembro de 1997 baixo o número 16871.
Considérase necesaria a declaración de urxente ocupación dos bens e dereitos precisos para a realización das obras do proxécto técnico sinalado porque a estrada OUR-V 1217 entre Lentellais e O Bolo cumpre a función de uni-la capitalidade do concello coa máis importante vía de comunicación da comarca, e como os núcleos poboacionais do concello do Bolo, padecen deficiencias nas súas vías de comunicación foi polo que o Concello do Bolo, a Deputación Provincial de Ourense e a Consellería de Política Territorial, Obras Públicas e Vivenda subscriben un convenio conscientes da necesidade de elimina-lo maior número de atrancos para conseguir unha mellora na rede de accesos, e no que se recolle que a pretendida obra terá que executarse dentro do ano 1997.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude e por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día doce de decembro de mil novecentos noventa e sete,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial de Ourense para efectos de expropiación forzosa, dos bens e dereitos concretados no expediente administrativo instruído o efecto e necesarios para a execución das obras do proxecto de arranxo da estrada Lentellais-O Bolo (CV 208).
Santiago de Compostela, doce de decembro de mil novecentos noventa e sete.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
10437
DECRETO 479/1997, do 12 de decembro, polo que se aproba o escudo heráldico do Concello de Vilardevós (Ourense).
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 30/12/1997

O Concello de Vilardevós (Ourense) considerou conveniente adoptar unhas armas ou brasón propio no que, coa simboloxía adecuada e conforme as tradicionais pautas de presentación dos emblemas heráldicos, se represente e perpetúe a súa propia peculiaridade. Para isto, e de acordo coas facultades que lle confiren as disposicións legais vixentes, elevou o informe histórico-heráldico, co seu correspondente brasonamento e representación gráfica, para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos e bandeiras dos concellos e doutras entidades locais, correspóndelle á Comunidade Autónoma galega, segundo o disposto polo artigo 27.2º do Estatuto de autonomía de Galicia.
O expediente tramitouse conforme as normas do procedemento establecidas na Lei 7/1985, do 2 de abril, reguladora das bases de réxime local, no Regulamento de organización, funcionamento e réxime xurídico das corporacións locais, aprobado polo R.D. 2568/1986, do 28 de novembro, e mais no Decreto 258/1992, do 10 de setembro, da Xunta de Galicia, polo que se regula o procedemento e normas heráldicas para adopción, modificación ou rehabilitación dos escudos e bandeiras das corporacións locais e doutras entidades locais.
Na súa virtude, visto o informe emitido pola Comisión de Heráldica da Xunta de Galicia, e por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día doce de decembro de mil novecentos noventa e sete,
DISPOÑO:
Artigo único.-Aproba-lo escudo heráldico do Concello de Vilardevós (Ourense), que quedará organizado do seguinte xeito: de gules (vermello), a cruz de San Xoán de prata (branco); xefe de azur (azul) con tres vieiras de prata. Bordura de sable (negro) cunha cadea de ouro (amarelo). Ó timbre, coroa real pechada.
Santiago de Compostela, doce de decembro de mil novecentos noventa e sete.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
10438
DECRETO 480/1997, do 12 de decembro, polo que se declara a urxente ocupación, para efectos de expropiación forzosa, pola Deputación Provincial de Lugo, dos bens e dereitos necesarios para a realización das obras do proxecto 15 ZAE 96. Sudoeste. Sober, de Sober a Doade, ampliación e afirmado, p.k. 0-2 continuación.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 30/12/1997

A Deputación Provincial de Lugo, en sesión celebrada o día 26 de xullo de 1996, aprobou o proxecto de 15 ZAE 96. Sudoeste. Sober. De Sober a Doade, ampliación e afirmado, p.k. 0-2 continuación e na
sesión celebrada o día 4 de abril de 1997 acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa. A deputación remitiu a documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións Laborais o día 14 de agosto de 1997, baixo o número 11418.
Os bens nos que se concreta a declaración de urxente ocupación están determinados no expediente que se someteu á información pública.
A Dirección Xeral de Calidade Medioambiental e Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día 30 de xuño de 1997 baixo o número 9015.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado porque as obras de referencia figuran nun Programa de Cooperación Económica Local e os terreos son necesarios para inicia-las obras dentro dos prazos sinalados pola normativa ó respecto.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día doce de decembro de mil novecentos noventa e sete,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial de Lugo para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de 15 ZAE 96. Sudoeste. Sober. De Sober a Doade, ampliación e afirmado, p.k. 0-2 continuación.
Santiago de Compostela, doce de decembro de mil novecentos noventa e sete.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
10439